वाणिज्य एवं उद्योग मंत्रालय
अक्टूबर, 2021 के लिए आठ कोर उद्योगों का सूचकांक  जारी
उद्योग और आंतरिक व्यापार संवर्धन विभाग के आर्थिक सलाहकार कार्यालय  ने अक्टूबर, 2021 के लिए आठ कोर उद्योगों का सूचकांक जारी किया है। आईसीआई चयनित आठ प्रमुख उद्योगों- कोयला, कच्चा तेल, प्राकृतिक गैस, रिफाइनरी उत्पाद, उर्वरक, इस्पात, सीमेंट और बिजली में संयुक्त और व्यक्तिगत उत्पादन का आकलन करता है। औद्योगिक उत्पादन सूचकांक  में शामिल वस्तुओं के कुल भारांक  का 40.27 प्रतिशत हिस्सा आठ कोर उद्योगों में ही निहित होता है। वार्षिक/मासिक सूचकांक और वृद्धि दर का विवरण अनुलग्नक I और II में दिया गया है।
आठ कोर इंडस्ट्रीज का संयुक्त सूचकांक अक्टूबर, 2021 में 136.2 पर रहा जिसमें अक्टूबर, 2020 की तुलना में 7.5 फीसदी  की वृद्धि दर्ज की गई। कोयला, प्राकृतिक गैस, रिफाइनरी उत्पाद, उर्वरक, स्टील, सीमेंट और बिजली उद्योग ने अक्टूबर 2021 में पिछले वर्ष की इसी अवधि की तुलना में बढ़ोत्तरी दर्ज की है।
जुलाई, 2021 में आठ कोर उद्योगों के सूचकांक की अंतिम वृद्धि दर को इसके अनंतिम स्तर9.4% से संशोधित कर 9.9 % कर दिया गया है। अप्रैल-अक्टूबर 2021-22 के दौरान आईसीआई की वृद्धि दर गत वित्तीय वर्ष की समान अवधि की तुलना में 15.1%  थी।
आठ कोर उद्योगों के सूचकांक का सार नीचे दिया गया है:
कोयला
अक्टूबर, 2021 में कोयला उत्पादन  अक्टूबर, 2020 के मुकाबले 14.6प्रतिशत बढ़ गया। वर्ष 2021-22 की अप्रैल-अक्टूबर अवधि के दौरान इसका संचयी सूचकांक पिछले वर्ष की समान अवधि की तुलना में 12.2 प्रतिशत बढ़ गया।
कच्चा तेल
अक्टूबर, 2021 के दौरान कच्चे तेल का उत्पादन  अक्टूबर, 2020 की तुलना में 2.2 प्रतिशत गिर गया। वर्ष 2021-22 की अप्रैल-अक्टूबर अवधि के दौरान इसका संचयी सूचकांक बीते वित्त वर्ष की समान अवधि की तुलना में 2.8 प्रतिशत कम रहा।
प्राकृतिक गैस
अक्टूबर, 2021 में प्राकृतिक गैस का उत्पादन  अक्टूबर, 2020 के मुकाबले 25.8 प्रतिशत बढ़ गया। वर्ष 2021-22 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि की तुलना में 22.6 प्रतिशत बढ़ गया।
पेट्रोलियम रिफाइनरी उत्पाद
पेट्रोलियम रिफाइनरी उत्पादों का उत्पादन  अक्टूबर, 2021 में अक्टूबर, 2020 के मुकाबले 14.4 प्रतिशत बढ़ गया। वहीं, वर्ष 2021-22 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि की तुलना में 11.7 प्रतिशत बढ़ गया।
उर्वरक
अक्टूबर, 2021 के दौरान उर्वरक उत्पादन  अक्टूबर, 2020 के मुकाबले 0.4 प्रतिशत अधिक हो गया। उधर, वर्ष 2021-22 की अप्रैल-अक्टूबर अवधि के दौरान इसका संचयी सूचकांक बीतेवित्त वर्ष की इसी अवधि की तुलना में 1.1 प्रतिशत कम रहा।
इस्पात
अक्टूबर, 2021 में इस्पात उत्पादन  अक्टूबर, 2020 के मुकाबले 0.9 प्रतिशत बढ़ गया। वर्ष 2021-22 की अप्रैल-अक्टूबर अवधि के दौरान इसका संचयी सूचकांक पिछले वित्त वर्ष की समान अवधि के मुकाबले 28.6 प्रतिशत अधिक रहा।
सीमेंट
अक्टूबर, 2021 के दौरान सीमेंट उत्पादन  अक्टूबर, 2020 के मुकाबले 14.5 प्रतिशत बढ़ गया। वर्ष 2021-22 की अप्रैल-अक्टूबर अवधि के दौरान इसका संचयी सूचकांक बीते वित्त वर्ष की इसी अवधि की तुलना में 33.6 प्रतिशत अधिक रहा।
बिजली
अक्टूबर, 2021 के दौरान बिजली उत्पादन  अक्टूबर, 2020 के मुकाबले 2.8 प्रतिशत बढ़ गया। वर्ष 2021-22 की अप्रैल-अक्टूबर, 2020-21 अवधि के दौरान इसका संचयी सूचकांक पिछले वित्त वर्ष की समान अवधि के मुकाबले 11.3 प्रतिशत अधिक रहा।
नोट 1: अगस्त 2021, सितंबर 2021 और अक्टूबर, 2021 के आंकड़े अनंतिम हैं।
नोट 2: अप्रैल, 2014 से ही बिजली उत्पादन के आंकड़ों में नवीकरणीय अथवा अक्षय स्रोतों से प्राप्त बिजली को भी शामिल किया जा रहा है।
नोट 3: ऊपर दिए गए उद्योग-वार भारांक दरअसल आईआईपी से प्राप्त अलग-अलग उद्योग भारांक हैं और इसे 100 के बराबर आईसीआई के संयुक्त भारांक में समानुपातिक आधार पर बढ़ाकर दिखाया गया है।
नोट 4: मार्च 2019 से ही तैयार इस्पात के उत्पादन के अंतर्गत ‘कोल्ड रोल्ड  क्वायल्स’ मद के तहत हॉट रोल्ड पिकल्ड एंड ऑयल्ड  नामक एक नए स्टील उत्पाद को भी शामिल किया जा रहा है।
नोट 5: नवंबर, 2021 के लिए सूचकांक शुक्रवार 31 दिसंबर, 2021 को जारी किया जाएगा।
आठ प्रमुख उद्योगों का प्रदर्शनदेखने के लिए यहां क्लिक करें।